Nazywom sie Hubert Mojżesz.
Urodzioł żech siy jeszcze za staro Polsko, w rodzinie Bergmona kery robiył na Hoym Grubie w Niewiadomiu, kero nazywali tyż Kop. Ignacy a mieli my wtedy przeca naszo Autonomijo co nom jom Komona łodebrała, a dzisio bezmała komony niy ma a ci no nami regiyrujom prziwrocić nom jom niy chcom. Było nos troje dziecek, najprzod brat , potym siostra, a za dziesiyńć lot siy znod jo. Godać po ślonsku to my godali przed wojnom, za Niymca no i za ta nowo Polsko nakero moj Łojciec godali że to niy ma ta na kero siy czekało. Mioł żech tyż te szczyńści siy łożynici doczekoł żech siy troje dziecek, osiym wnukow i trzech prawnukow. A teroz na starojść chyciył że siy szkryflanio po ślonsku i tyż kapka po polsku. Do Ślonskij godki wciongnyła mie Ulka Oślislok ze Świyrklon kierej je zech festelnie wdziynczny i namowiom wszystkich, godejcie i szkryflejcie po ślonsku jak łumicie, ale godejcie. Na koniec Wom podom DEKALOG Ślonzoka i tego siy trzimcie. Joch je Ślonsk, twoja Łojcowizna, s tyj ziymi żeś wyros.Takim jakim żeś jest, po Pon Boczku mie zawdziynczosz.
1) Niy bydziesz pszoł żodnej ziymi bardzij niż Ślonsku.
2) Niy bydziesz łużywoł nazwy Ślonsk dlo swojij kariery i chwały.
3) Pamiyntej abyś za Ślonsk łoddoł kiej bydzie trzeba, szczyńści swoji no i życi.
4)Czcij Ślonsk, Łojcowizna Twoja jak Matka i Łojca.
5) Wrogom, niy dej Ślonskowi łubliżać.
6) Pamiyntej, Ślonzok musi być honorowy, niy może być tchorzyn, fałszywy, ani kabociożym.
7) Łunikej zdrajcow Norodu Ślonskigo.
8) Dycki i wszyńdzi godej śmiało żeś Ślonzok, a Autonomijo siy Ślonskowi noleży.
9) Niy dopujść by wontpiono we Ślonsk.
10) Niy pozwol by łubliżano Ślonskowi, poniżajonc Jego dorobek, bogactwo naturalne, łuczciwojść i zasłogi dlo Łojczyzny.
Bydziesz miyłowoł Ślonsk zarozki po Pon Boczku.
Bydziesz pszoł Ślonskowi bardzij niż siebie samymu.
Tyn co pszaje i mo w głymboko w sercu Tożsamojść, Ślonsko Godka, no i cołki nosz kochany Ślonsk.
Hubert Mojżesz
All posts by Hubert Mojżesz
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ltz_Latn eng_Latn